परवन बांध पर भाजपा-कांग्रेस फिर आमने-सामने
भाजपा का पलटवार-धरातल खिसकने के डर से बौखलाए हैं कांग्रेस के नेता
परवनवृहद सिंचाई परियोजना पर कांग्रेस नेताओं के किए जा रहे नाटकीय मंचन और बौखलाहट से अब आम जनता परिचित हो चुकी है। मुख्यमंत्री वसुंधरा राजे एवं बारां-झालावाड़ सांसद दुष्यंत सिंह के प्रयासों से तमाम आपत्तियों का निस्तारण किया जाकर आगामी दिनों मे इस सिंंचाई परियोजना का काम आरंभ होने वाला है। इसकी कुलबुलाहट से कांग्रेस नेताओं की नींद हराम हो गई है। भाजपा मीडिया सेल के जिला प्रभारी राजेंद्र शर्मा ने बताया कि परियोजना के शुभारंभ को लेकर मुख्यमंत्री राजे सांसद सिंह के निर्देशानुसार जिला भाजपा के पदाधिकारियों एवं वरिष्ठ नेताओं के बीच चर्चा हो चुकी है। भाजपा जिलाध्यक्ष नरेशसिंह सिकरवार, जिला प्रमुख नंदलाल सुमन, उप जिला प्रमुख राजकुमार नागर, शहर अध्यक्ष राकेश जैन, वरिष्ठ नेता प्रेमनारायण गालव, चंद्रप्रकाश विजय, यशभानु जैन, राजस्वरूप यादव, ब्रह्मानंद शर्मा, जगदीश मीणा, नाथूलाल नागर, रामस्वरूप खींची, हरगोविन्द जैन, युवा मोर्चा जिलाध्यक्ष निर्मल माथोड़िया, प्रदेश प्रतिनिधि प्रदीप मेरोठा आदि ने कहा कि आखिर कांग्रेस नेताओं के मन में इतनी खलबली मची हुई है। उन्हें पता चल गया है कि योजना का क्रियान्वयन शीघ्र होने वाला है। पिछले लंबे समय से कांग्रेस के नेता परवन सिंचाई परियोजना को लेकर जनता में भ्रम फैलाते रहे हैं।
बारां| कांग्रेसके शासनकाल में स्वीकृत हुई योजनाओं को भाजपा सरकार ने द्वेषता के चलते बंद कर दिया है। तीन जिलों की जीवनदायी परवन वृहद सिंचाई परियोजना के काम को भी अटका कर हाड़ौती की जनता के अधिकारों का हनन किया जा रहा है।
पूर्व मुख्यमंत्री गहलाेत ने कई परियोजनाओं को बारां में शुरू करने का ऐलान ही नहीं किया बल्कि उन्हें आगे भी बढ़ाया। सरकार बदलने के बाद सत्ता में आई भाजपा सरकार ने उन सभी परियोजनाओं और योजनाओं को केवल बंद करने का काम किया है। इसमें परवन वृहद सिंचाई परियोजना भी शामिल है।
यह बात कांग्रेस के प्रदेश उपाध्यक्ष प्रमोद जैन भाया ने मंगलवार को प्रेस काॅन्फ्रेंस में कही। उन्होंने बताया कि इसका शिलान्यास तो कांग्रेस सरकार के समय 17 सितंबर13 काे ही हो चुका था। भाजपा जनता में दुबारा शिलान्यास करवाने की बात कर भ्रम फैलाने का काम कर रही है। शेष| पेज 15 पर
बारां. प्रेस कॉन्फ्रेंस को संबोिधत करते कांग्रेस प्रदेश उपाध्यक्ष प्रमोद जैन भाया।
hin_Deva hin_Deva hin_Deva hin_Deva hin_Deva hin_Deva awa_Deva